2 KLEIN GYULA 



zetéről írt nagyszabású munkájával Magyarország növényföldrajzi megismerése 

 körül örökbecsű emléket állított magának, nagj'on érdekes és jelentős, »a gánóczi 

 kövült növényzet* -ről szóló nagyobb dolgozattal gazdagította »Közlemény«-einket. 



És bár erre nézve sajnálhatjuk, hogy a sors nem engedte meg Staub 

 volt másod-elngkünknek, hogy az e tárgyra vonatkozó és P a x által is méltatott 

 vizsgálatait befejezhesse, mégis örülhetünk, hogy hazánknak e nevezetes 

 ősvilági maradványa Pax-ban olyan szakavatott kutatóra talált; aki az által, 

 hogy figyelmünket e tárgyra felhívta, egyúttal útmutatást is nyújtott a további 

 vizsgálatok milyen irányban való folytatására. Szakosztályunk ez irányban már 

 meg is indította a szükséges lépéseket, és reméljük, hogy majdan honi kutatótól 

 kapjuk e nevezetes és érdekes tárgy további kiderítését. 



Míg az említett külföldi tudósok dolgozatai egyrészt »Közleményeink«- 

 nek díszére válnak, és a külföldi szakkörök figyelmét még inkább folyó- 

 iratunkra irányítandják, másrészt a magunk dolgozataira is hatással lesznek, 

 amennyiben bennünket arra fognak ösztönözni, hogy munkáinkban azokéval 

 hasonló színvonalra emelkedjünk, és hogy így velük a külföldi szakkörök előtt 

 is versenyre kelhessünk. 



Végre még egy körülményre hívom fel becses figyelmüket, és ez a »Növ. 

 Közl.« aláíróinak a száma, mely jelenleg 500 at teszen. Felette örvendetes tény 

 ez, mert »Közleménveink« megindításakor ki álmodta volna azt, hogy vala- 

 mikor ennyi aláírónk lesz ? Azért köszönettel tartozunk az érdeklődő szak- 

 körök ebbeli támogatásáért és kérjük, ne vonják meg ezt ezentúl sem szak- 

 osztályunktól. Viszont pedig ígérjük, hogy minden igyekezetünk oda fog 

 irányulni, hogy a belénk helyezett bizalomnak minél teljesebben megfelel- 

 jünk. Ha eddig e tekintetben talán nem feleltünk meg teljes mértékben, úgy 

 kérem szíves elnézésüket és annak a megfontolását, hogy emberek vagyunk, 

 és mint ilyenek gyarlók és fogyatékosak is vagyunk. Innen van, hogy nélia 

 a legjobb igyekezet sem vezet mindig a kívánt eredményhez, mert véletlen 

 körülmények zavarólag lépnek közbe. De figyelembe véve azt, hogy az itt 

 vázolt körülmények szakosztályunk örvendetes fejlődéséről és szakadatlan 

 haladásáról tanúskodnak, valamint tekintve szakosztályunk magasztos czélját, 

 kérem : ne zavartassuk meg magunkat nemes törekvéseinkben esetleges 

 kifogások és elégedetlenségek által, hanem félretéve minden személyi érzékeny- 

 séget, hassunk oda, hogy a munkálkodásunk elé netalán gördülő akadályokat 

 elhárítsuk. Maradjon közöttünk továbbra is ama kartársi összetartás és egyet- 

 értés, mely eddigi működésünket olyan sikeressé tette, és a melynek még sikere- 

 sebbé való tétele csak úgy lesz elérhető, ha mindenkor arra fogunk gondolni, 

 hogy: »concordia parvae res crescunt, discordia et magnae dilabuntur.« 



Klein Gyula. 



